Autori flet për librin "Ëndrra të prishura, premtime të thyera"
Michael Viner tregon historinë e disa grave nga Rusia dhe Evropa Lindore që i kanë ikur varfërisë dhe vinë në Shtetet e Bashkuara, ku n
. Viner tregon historitë e disa grave që kanë ikur nga ish Bashkimi Sovjetik dhe Evropa Lindore dhe janë vendosur në Shtetet e Bashkuara, ose kanë në plan të vinë në Amerikë. Historitë fillojnë me një të ve të moshuar, që banon në periferi të New York-ut. Në moshën 82 vjeçare ajo tregon se, në rini i kishte hyrë rrugës së prostitucionit për të rritur vëllezërit e saj të vegjël pas vdekjes së nënës. Shkrimtari thotë se ajo ishte internuar në një ishull të Rusisë ku mbaheshin prostitutat. Kjo grua më në fund u martua me një amerikan dhe kështu u shpëtoi vështirësive të jetës. Shkrimtari intervistoi 200 gra në Rusi dhe në Shtetet e Bashkuara. Rreth 20 prej tyre tregojnë historitë e tyre në librin "Shattered Dreams, Broken Promises". Zoti Viner thotë se shumica e tyre janë gra që kanë tentuar t’i shpëtojnë varfërisë dhe kushteve të vështira të jetesës në Rusinë pas sovjetike dhe në Evropën Lindore. Një imigrante e re nga Los Angeles-i, e quajtur Jitka është nga Republika Çeke. Ajo erdhi në Amerikë 10 vjet më parë pasi kishte lexuar një lajmërim në gazetë, por kur mbërriti këtu përfundoi duke punuar me orë të zgjatura për shtatë ditë në javë në supermerkatë. Jitka kishte bërë shkollë për infermiere në vendin e saj dhe donte të bëhej ndihmës-mjeke. Autori i librit, Michael Viner, thotë se megjithë vështirësitë, disa nga gratë si Jitka, që ai intervistoi, kishin arritur të jetonin mirë, por shumë prej tyre ishin ndeshur me vështirësi të shumta. Ai thotë se këto janë historitë e grave që mbijetuan në përpjekjet e tyre për të ndërtuar një jetë më të mirë, megjithë vështirësitë e shumta që ndeshën. //rd//